OzLabs/hebrew-wiki-articles huggingface dataset:
כלכלה עירונית

כלכלה עירונית היא תחום מחקר כלכלי, המהווה גם תת-תחום של תכנון ערים, החוקר את ההתפתחות הכלכלית של ערים. הכלכלה העירונית מתמקדת במציאת קשרים שיטתיים בין התפתחות המרחב העירוני לבין גורמים הפועלים בתחומו, כגון חברות מסחריות ואמצעי תחבורה. הכלכלה העירונית גורסת כי ניתן לחזות התפתחות של ערים באמצעות בחינה של ייעודי קרקע קיימים ולימוד יחסי הגומלין בין אזורים עירוניים, בעלי אפיונים שונים כמו אזורים מסחריים, אזורי מגורים ועורקי תחבורה ראשיים.

תחום הכלכלה העירונית מתבסס על מודל שנקרא עיר חד צירית (או חד מוקדית) שנוסח ב-1964 על ידי ויליאם אלונסו ומתאר מציאות בה עיר אמורה להתפתח באופן שבסיסה הוא מרכז עסקים ראשי- מע"ר (באנגלית Central Business District או CBD), שמסביבו אזורי מגורים. המודל מנסה לחקות מציאות קיימת במספר מטרופולינים בעולם. מודל זה מתעלם מהשפעה של הקשרים גאוגרפיים או היסטוריים, שגורמים לעיתים להיווצרות מרכזי עסקים בשולי העיר או בקרבת נהרות, איים או חופים. המודל מתעלם גם מהמגמה המקובלת של הוצאה מושכלת של פעילות עסקית מתוך מרכזי הערים, כדי לאפשר התפתחות כלכלית של מפעלים וחברות, תוך הפרעות מינימליות. בעידן האינטרנט, בו ניתן לספק מידע ושירותים שונים במהירות וללא הפרעה, יכול להחשב מודל זה כמיושן ולכן נוסחו מודלים נוספים כמו מודל העיר הרב-מוקדית של מקמילן ומקדונלד.

הכלכלה העירונית גם חוקרת תחומים נוספים המשפיעים על הכלכלה העירונית כגון מדיניות ממשלתית ומיסוי, דיור ציבורי ועוד.

== ראו גם ==
* תכנון ערים ואזורים
* עירוניות חדשה
* מדעי האזור

==קישורים חיצוניים==
* [http://www.youtube.com/watch?v=Dw_HDGxnwbE הרצאתו של נחמן שלף על כלכלה עירונית] במסגרת המכללה החברתית כלכלית
* 

קטגוריה:גאוגרפיה עירונית
קטגוריה:נושאים בכלכלה
סער 3

סער 3, שנות ה-80
סער 3 היא סדרה של שש ספינות טילים שנבנו בצרפת במספנת קונסטרוקסיון מקאניק דה נורמאנדי בשרבור. הסדרה מבוססת על ספינות התקיפה "יגואר" של הצי הגרמני. הספינה הראשונה מדגם זה היא אח"י סער, יצאה לדרכה מצרפת לישראל לפני שהטילה צרפת אמברגו על ישראל.

בעקבות מלחמת ששת הימים בשנת 1967 הטיל נשיא צרפת, שארל דה גול, באישור ממשלת צרפת, אמברגו כללי על יצוא נשק לישראל. האמברגו כלל את אספקת חמש הספינות שנותרו במספנות בצרפת. חמש הספינות חולצו מצרפת, ב-25 בדצמבר 1969 במה שכונה ספינות שרבורג. הספינות נמלטו לישראל בהפלגה מנמל שרבור לנמל חיפה, בניגוד להחלטות ממשלת צרפת. המבצע קיבל את השם מבצע נועה.

דגם סער 3 נוצר כאשר הובן הצורך בתותח אוטומטי בקליבר גדול יותר מתותח 40 מ"מ שהותקן בדגמים הקודמים (סער 1 וסער 2). התותח נועד לשימוש בקרב השטח נגד מטרות קטנות לטילים וכן להנחתת אש מהים אל החוף. בספינות מדגם סער 3 הותקן תותח 76 מ"מ מתוצרת אוטו מלרה (Oto Melarra) איטליה.

== פעילות מבצעית ==
טבילת האש של ספינה מדגם סער 3 הייתה בהשמדת סירת מחבלים, בליל 7 בספטמבר 1972. הסירה ועליה 5 מחבלים ביצעה מארב או הייתה בדרכה לפיגוע בישראל. השמדת הסירה בוצעה על ידי אח"י חנית בפיקודו של אלי רהב, סמוך לבסיס היציאה מדרום לצור בלבנון. הייתה זו הפעם הראשונה בה הופעל תותח אוטו מלרה 76 מ"מ בקרב בכלל, ופעם ראשונה בה הופעלה מערכת נשק זו על סמך המכ"ם בלבד. במחצית הראשונה של 1973 בוצעה פעילות נרחבת כנגד מחבלים וספינות טילים מדגם סער 3 השתתפו בה באופן פעיל. בחלק מהפעילות הוחלפו משגרי הטילים בתותח 20 מ"מ מדגם "אורליקון". במבצע אביב נעורים השתתפו סטי"לים מדגם סער 3 עם סטי"לים נוספים בהובלת כוחות פשיטה וציוד.

כל ספינות הטילים מדגם סער 3 לקחו חלק באוקטובר 1973, מלחמת יום הכיפורים. במלחמה זו התרחשו הקרבות הימיים הראשונים בהם נורו טילי ים-ים משני הצדדים. הקרב הראשון היה בסוריה, קרב לטקיה, בו תקפו חמש ספינות טילים ישראליות (ביניהן שתיים מדגם סער 3) חמש ספינות של חיל הים הסורי, ביניהן שלוש ספינות טילים. כל הספינות הסוריות טובעו, כשבצד הישראלי לא היו נפגעים. הקרב הימי הבא בין ספינות טילים היה במצרים, קרב דמייט, בו תקפו שש ספינות טילים ישראליות (מהן שתיים מדגם סער 3) ארבע ספינות טילים מצריות. שלוש מהספינות המצריות הוטבעו ואחת נמלטה. גם בקרב זה לא היו נפגעים בצד הישראלי.

גם במלחמת שלום הגליל ובין המלחמות עסקו ספינות טילים מדגם סער 3 בפעילות רבה בהגנת החוף. ספינות סער 3 הוחלפו בהדרגה על ידי ספינות טילים גדולות יותר.

בשנים 1985–1991 הוצאו מהשירות ספינות הטילים מדגם סער 3. חלקן טובעו באימון מטווח טילים, חלקן שוקעו בים התיכון ובים סוף כדי לשמש אתרי צלילה. שתי ספינות – אח"י חנית ואח"י חץ - נמכרו לחיל הים של צ'ילה. אח"י סער, הספינה ששמה אומץ כשם הדגם, טובעה באימון ירי של חיל הים בשנת 1991.

== ספינות בסדרה ==
בסדרת סער 3 נבנו שש ספינות. לפי סדר הבניה הן: אח"י סער, אח"י סופה אח"י געש, אח"י חרב, אח"י חנית, ואח"י חץ.

==ראו גם ==
*ספינות שרבורג

==קישורים חיצוניים==

קטגוריה:אמצעי לחימה של צה"ל במלחמת יום הכיפורים
קטגוריה:ספינות טילים ישראליות
קבוצת קל אוטו

קבוצת קל אוטו הייתה קונצרן ישראלי העוסק בהשכרת רכב (לתקופות קצרות או ארוכות), מכירת רכב חדש ויד ראשונה, טרייד אין, ליסינג תפעולי, ליסינג מימוני ועוד. הקבוצה פנתה ללקוחות פרטיים ולמגזר העסקי.

==היסטוריה==
הקבוצה נוסדה בשנת 1992 על ידי אלה ושמוליק קליין, כחברה למכירת רכב. בהמשך התפתחה החברה ואף הקימה מספר חברות בת:
* קל סוכנות לביטוח בע"מ: עוסקת בשירותי ביטוח. הוקמה בשנת 2007.
* קל מדיה: חברה לשילוט חוצות, העוסקת בפרסום על גבי שלטי ענק ועל גבי מוביליות. הוקמה בשנת 2007. 
* Highway - מכללה וחברת השמה (לשעבר קל אוטו College): מציעה קורסים והכשרות במגוון תחומים עסקיים ומקצועיים, בנוסף להשמה בחברות רבות במשק. הוקמה בשנת 2008. 
* קל אוטו הובלה ולוגיסטיקה: עוסקת בשינוע כלי רכב וצמ"ה. הוקמה בשנת 2009.

במרץ 2013 נכנסה לתחום התיירות על ידי פתיחת מתחם נופש באילת.

בסוף שנת 2014 מונה דני שביט למנכ"ל החברה. עד 2017 והחליפו אבי צור.

בדצמבר 2015 פסק בית הדין האזורי לעבודה בתל אביב שעל חברת "קל אוטו" לשלם פיצוי בסך חצי מיליון ש"ח להסתדרות העובדים הלאומית, משום שהחברה ניסתה לסכל את התארגנות העובדים בשלביה הראשוניים.

בשנת 2019 היו בבעלות החברה כ-17,500 כלי רכב והועסקו בה כ-500 עובדים. בעקבות קשיים כספיים, בדצמבר 2019 הגיעו בעלי החברה להסכם על מכירתה ללא תמורה במזומן לחברת קרסו מוטורס ובכפוף לתנאים אחדים. העסקה הושלמה במאי 2020.

בינואר 2023 מיזגה קרסו את פעילות קל אוטו לתוך פעילות Freesbe והמותג קל אוטו חדל להתקיים.

== קישורים חיצוניים==
* 
* [http://megafon-news.co.il/asys/archives/204146 קל אוטו הופכת לחברת השכרת הרכב השלישית בגודלה בישראל] באתר מגפון
* 

==הערות שוליים==

קטגוריה:חברות השכרת רכב
קטגוריה:חברות ישראליות
אפרים פריי

אפרים פְרַיְי (גרמנית: Ephraim H. Frei; 2 במרץ 1912 – 22 בדצמבר 2006) היה פרופסור ישראלי לאלקטרוניקה במכון ויצמן למדע.
== חייו ==
אפרים היינריך פריי נולד בווינה שבאוסטריה. בשנים 1935–1937 היה יועץ טכני בבית חרושת לסוללות חשמליות, ובשנת 1936 קיבל תואר דוקטור לפיזיקה באוניברסיטת וינה. לאחר שעלה לארץ ישראל עבד בשנים 1940–1945 באוניברסיטה העברית בירושלים.

פריי היה חבר "ההגנה", וכמתנדב לצבא הבריטי היה אחראי על תחנות הרדיו בארץ ישראל, במצרים וביוון ועשה שימוש בשירותו באירופה לבניית משדרי רדיו עבור עלייה ב'. לאחר קום המדינה, עבד שנתיים כמנהל המחלקה לאלקטרוניקה באגף המחקר של משרד הביטחון. בשירותו בחיל המדע פיתח את ה"כלב" — עגלה עמוסה חומרי נפץ שנווטה באמצעות רדיו, ועסק בפתוח מכשירי ראייה בלילה. לאחר מכן יצא ללימודים בארצות הברית במכון למחקר מתקדם של אוניברסיטת פרינסטון. עם שובו בשנת 1952, הצטרף למכון ויצמן למדע והיה מעורב בפיתוח הוויצאק. מאוחר יותר התמנה לראש המחלקה לאלקטרוניקה ועמד בראשה עד 1977.

תחום התמחותו היה בשדה המחקר החדש באותה עת של פריטיס (חומרים מגנטיים אל-מתכתיים). בין המצאותיו במכון ויצמן היו מכשיר האלקטרו אנצפלוגרף למדידת תגובות חשמליות של המוח, מגביר מגנטי, וכן פיתוח תכונה מגנטו-רזיסטיבית להטבת הולכת חשמל בקרבת שדה מגנטי. מאוחר יותר החל לחקור שימוש בשיטות אלקטרומגנטיות בשדה הרפואה ובעבודתו זו המציא את הפוד, מתקן המוחדר למערכת כלי הדם ומונחה לתוכה על ידי שליטה אלקטרומגנטית חיצונית, ופיתח מכשיר לגילוי סרטן שד באמצעות מדידות של תכונות דיאלקטריות.

בשנת 1948 נישא ליעל רוזנפלד, ובאותה שנה עברו בני הזוג לרחובות. יעל, בעלת תואר שלישי, עבדה גם היא במכון ויצמן.

==קישורים חיצוניים==
* [http://www.tribbit.com/story.html?s=4704 קורות חייו] באתר משפחתי לזכרו
* [https://web.archive.org/web/20131011182514/http://wis-wander.weizmann.ac.il/T-Scan אפרים פריי] באתר מכון ויצמן
* 
* 

קטגוריה:ישראלים ילידי אוסטריה
קטגוריה:בוגרי אוניברסיטת וינה
קטגוריה:אנשי העלייה החמישית
קטגוריה:לוחמי ההגנה
קטגוריה:מתנדבי היישוב לצבא הבריטי
קטגוריה:מדעני חיל המדע
קטגוריה:עובדי משרד הביטחון
קטגוריה:סגל מכון ויצמן למדע: פיזיקה
קטגוריה:זוכי פרס ויצמן
קטגוריה:ממציאים ישראלים
קטגוריה:ישראלים שנולדו ב-1912
קטגוריה:ישראלים שנפטרו ב-2006
קטגוריה:יהודים הקבורים בהר המנוחות
טושה

ממוזער
טושה (בצרפתית: Touché) הוא ביטוי צרפתי מתחום הסיף שהתרחב לשימוש בהקשרים חברתיים.

בספורט הסיף הביטוי "טושה" משמש להכרזת ניצחון. בהקשר אישי וחברתי - שיחה, דיון, ויכוח - הביטוי משמש ל"ניצחון" של דובר מסוים או שבח לדברים שאמר. יש המייחסים ל"טושה" משמעות של "אחד-אפס" (1-0), הלקוחה גם היא מתחום הספורט.

פירוש המילה בשפה הצרפתית (בהגייה צרפתית: [tuʃe]): "נגע". הכוונה היא ל"פגיעה" ישירה באחד המתחרים בסיף. לפעמים קשה לראות בקרבות הסיף אם אכן הייתה "פגיעה" ועל כן בעבר היה על הסייף "הפגוע" להכריז אם מתחרהו הצליח לגעת בו. יחד עם זאת, כאשר סייף היה מכריז על "פגיעה" ויריבו הטיל ספק אם קרתה, היריב היה יכול לומר "'פה דה טושה'" ("אין נגיעה". בהגייה צרפתית: [pɑ də tuʃe]), כדי לציין, שאת ה"פגיעה" הזו לא צריך לספור. היום יש שימוש במיכשור חשמלי המציין אם היה מגע.

קטגוריה:מילים וביטויים בצרפתית
sv:Lista över franska uttryck i svenska språket#T
הר מק'קיי

העיר תנדר ביי למרגלות הסיל
הר מק'קיי (באנגלית: Mount McKay) הוא סיל מאפי המצוי בתחומי שמורת האומות הראשונות בקנדה, לחופה הצפון-מערבי של ימת סופיריור. הסיל הוא מחדר פלוטוני רדוד, ונוצר מחדירת מאגמה לסלעי הליתוספירה והתגבשותה לסלע פלוטוני. חלק מהסיל מכוסה על ידי סלעי פצלים.

גובהו של הר מק'קיי מעל פני הים – 483 מטרים.

==גאולוגיה==
הר מק'קיי נוצר בגעשיות שיצרה את מערכת ההעתקים המרכז-יבשתית בלוח הצפון-אמריקאי במהלך המזופרוטרוזואיקון, לפני 1,114.7±1.1 למ"ש.

מק'קיי נמצא לאורך החוף הצפון-מערבי של ימת סופיריור. כ-26 ק"מ מזרחית לו, בדרומו של חצי האי סיבלי (Sibley), מצוי סיל נוסף – סליפינג ג'יאנט – היוצר הר שולחן. שני הסילים מצויים בתחום השילד הקנדי – המהווה את תשתית היבשת הצפון אמריקאית.

==היסטוריה==
בני האוג'יבווי (Ojibway) – אחד משבטי האומות הראשונות – ערכו טקסים קדושים בתחומי ההר וכינו אותו "הר הרעם" (Anemki-waucheu). על פי ההאגדה שכן על ההר "מקדש הרעם הגדול" – מקדשו של ננבוזו, הרוח הגדולה של מי הים העמוקים.

==קישורים חיצוניים==

==הערות שוליים==

קטגוריה:סילים
קטגוריה:קנדה: גאולוגיה
מק'קיי
קטגוריה:אונטריו: גאוגרפיה
נמל התעופה הבין-לאומי וילנה

תחנת הרכבת של הנמל
נמל התעופה הבינלאומי וילנה (ליטאית Vilniaus oro uostas) הוא נמל התעופה האזרחי הגדול ביותר בליטא. הנמל ממוקם כ-5.9 ק"מ דרומית לעיר וילנה, בירת ליטא ומשרת כ-5 מיליון נוסעים בשנה<ref></ref>, עם טיסות לכ-50 יעדים ב-25 מדינות אירופה והמזרח התיכון.

נמל התעופה משמש כבסיס עבור החברות אייר בלטיק, וויזאייר וריינאייר.

חברות הלואו-קוסט וויזאייר וריינאייר מפעילות מספר טיסות שבועיות מהשדה לנמל התעופה בן-גוריון בישראל.

== היסטוריה ==
נמל התעופה בווילנה הוא נמל התעופה האזרחי הגדול ביותר מבין ארבעת נמלי התעופה שפועלים בליטא, ועוברת בו כמות הנוסעים הגדול ביותר. הנמל נמצא באחזקת ממשלת ליטא.

הנמל נבנה בתחילה כשדה תעופה צבאי בשנת 1932, והטרמינל המקורי שנבנה בו לא שרד עם השנים ונהרס. פעולתו האזרחית חודשה ב-1944.

== הטרמינל ==
הטרמינל הייחודי של נמל התעופה נבנה בשנות ה-50 ומיועד לתנועה של עד 20 מטוסים. הוא בנוי בצורה ייחודית הכוללת מבחוץ פסלי חיילים וטייסים, ומבפנים תקרתו מעוטרת בפרחים, עלי דפנה, כוכבים ועד לא מזמן סמל הפטיש והמגל של התקופה הסובייטית. בניית המבנה החלה בשנת 1949 והסתיימה ב-1954. הטיסה הראשונה שיצאה מהנמל הייתה לכיוון מוסקבה.

משנת 1993 משמש הטרמינל רק לנוסעים המגיעים אל הנמל. לאחרונה שופץ הנמל וכתוצאה מכך הוגדל שטח הטרמינל, שופרה והוגברה בו האבטחה, נוספו לו שישה גשרי עלייה למטוסים, חנויות ומסעדות ונפתח בו אזור V.I.P.

== תאונות ותקריות ==
ב-12 בספטמבר 2007, במהלך טיסת סקנדינביאן איירליינס 2748 מקופנהגן במטוס מסוג דאש 8, התגלתה בעיה בפתיחת גלגלי המטוס. לקראת נחיתה בנמל נאלץ המטוס לנחות ללא גלגל ימני. כל הנוסעים ואנשי הצוות יצאו ללא פגע.

== קישורים חיצוניים ==

* 

==הערות שוליים==

קטגוריה:וילנה
וילנה
קטגוריה:וילנה: מבנים
קטגוריה:ברית המועצות: שדות תעופה
ספריית אלגרו

אלגרו היא ספריית תוכנה חופשית לפיתוח משחקי וידאו.לוגו
הספרייה תומכת בגרפיקה שני ממדים, במניפולציית תמונה, בפלט טקסט, פלט שמע, פלט מוזיקה (midi), קלט וטיימרים, וכן רוטינות נוספות לאריטמטיקת מטריצות נקודה צפה, מחרוזות unicode, גישה לקובצי מערכת, מניפולציה של קבצים, קובצי נתונים וכן גרפיקה תלת־ממדית (מוגבלת תוכנה).

החל מגרסה 4.0, תוכנות המשתמשות בספרייה עובדות בסביבת חלונות, BeOS, Mac OS X, ומגוון מערכות מבוססות יוניקס (עם או בלי X11, אשר מפשיטות את ה-API שלהן לתוך ממשק נייד בודד. ישנו גם פוטרל בלתי תלוי של אלגרו על AmigaOS 4. הספרייה כתובה בשפת C, ומיועדת לעבודה גם ב C++. הספרייה מגיעה עם תיעוד נרחב ודוגמאות רבות.

== תוספים ==
קהילת משתמשי אלגרו תרמו מספר תוספים לספרייה לניהול אפשרויות כגון גלילה במפות אריחים, יבוא ויצוא למספר פורמטים של קבצים (לדוגמה, GIF, PNG, JPEG, Ogg, MP3, IT, S3M, XM Musci, פונט TIF, ועוד). ישנה גם אפשרות לקישור עם שפות אחרות כמו פייתון, Perl, #C ועוד.

על ידי שימוש בספריית AllegroGL, ניתן לעבוד באלגרו בצימוד עם OpenGL ובכך להרחיב את יכולות הספרייה גם לחומרה.

== היסטוריה ==
מקור השם Allegro הוא "Atari Low-Level Game Routines", והיא נוסדה על ידי שון הרגריבס עבור Atari ST בתחילת שנות ה-90.

== פונקציות גרפיות ==
* ציור וקטורים
:* פיקסל, קווים, מלבנים, עיגולים, אליפסה, קשת, Bezier splines.
:*מילוי צורות עם או בלי תבנית.
:*מצולע (פוליגונים), שטוחים, גורארד, טקסטורה (3D) ושקיפות.
*ספרייטים:
:*ספרייטים מהודרים ומכווצים עם מסיכות.
:*בליטינג, סיבוב, מתיחה, הנחתה ערבוב אלפא, והצללת גורארד.
:*תמיכה טבעית בקבצים מסוג BMP, LBM, PCX ו-TGA (וכן סוגים נוספים בעזרת התוספים לספרייה).
*צבע:
:*לוח צבעים, קריאה, כתיבתה והמרה.
:*המרה בין RGA ל-HSV.
*טקסט:
:*תמיכה במספר סוגי קידוד והמרה (UTF-8 כברירת מחדל).
:*גופני מפת סיביות (Bitmap), לצביעה יישור והוספת מסיכות.
*שונות:
:*ציור ישירות על המסך או על תמונת סיביות בכל גודל הנמצאת בזיכרון.
:*גלילת חומרה ובאפר משולש (כאשר נדרש), מסך mode-X split.
:*פונקציות להנפשה בפורמט FLI/FLC.

==תוכנות==
תוכנות שמשתמשות בספריה:
* אייסי טאוור
* LiquidWars
* rafkill

==קישורים חיצוניים==
* 
* [http://alleg.sourceforge.net/ אתר אלגרו]

קטגוריה:תוכנות ליצירת משחקים
קטגוריה:תוכנה חופשית
מריה שניידר

מריה שניידר (Maria Schneider; 27 במרץ 1952 - 3 בפברואר 2011) הייתה שחקנית קולנוע צרפתייה. נודעה בעיקר כאשר גילמה את דמותה של ג'ין, לצד מרלון ברנדו, בסרט "הטנגו האחרון בפריז" (1972).

==ביוגרפיה==
שניידר נולדה בשם מריה-הלן ז'לן. היא בתם של השחקן הצרפתי דניאל ז'לן ושל מארי-כריסטין שניידר, ממוצא רומני, בעלת חנות ספרים בפריז.

שניידר הופיעה בגיל 19 בסרט "הטנגו האחרון בפריז" במספר סצנות עירום ומין, שעוררו מחלוקת בתקופה שבה הוקרן הסרט. בעקבות הופעתה זו הפכה לסמל סקס, אך מאז לא הופיעה עוד בסצנות מין. בריאיון ל"דיילי מייל" בשנת 2007 אמרה שניידר כי בצילומי סצנת המין האנאלי בסרט אכן הרגישה כאילו ברנדו אנס אותה, הביעה חרטה על השתתפותה בסרט, וטענה כי חייה נהרסו מאז. בשנת 2016 דלף לרשת האינטרנט קטע וידאו משנת 2013 בו הודה במאי הסרט, ברנרדו ברטולוצ'י, כי השחקן מרלון ברנדו והוא תכננו את השימוש בחמאה כחומר סיכה בסצנת הסקס האנאלי ללא ידיעתה של שניידר, כדי שתגובתה תהיה אותנטית.

בהמשך שיחקה בסרט "זהות גנובה" (1975) לצד ג'ק ניקולסון, ובמספר סרטים צרפתיים נוספים.

ב-1974 סיפרה שניידר כי נטייתה המינית היא ביסקסואלית. ב-1976 הפסיקה את צילומיה לסרט "קליגולה" ואושפזה בבית חולים לחולי נפש ברומא עם המאהבת שלה; בעקבות זאת הופסקה עבודתה בסרט. במהלך שנות ה-70 עברה גם התמכרויות לסמים, נטילת מנת יתר של סמים וניסיון התאבדות, אך היא התאוששה בשנות ה-80.

בשנות ה-90 וה-2000 שיחקה שניידר בתפקידי משנה בסרטים כגון "ג'יין אייר" (1996) ובמספר סרטים צרפתיים, סדרות וסרטי טלוויזיה. הסרט האחרון בו הופיעה היה "ג'יגולו צרפתי" (2008), לצד נטלי ביי.

שניידר נפטרה ב-3 בפברואר 2011 ממחלת הסרטן.

==קישורים חיצוניים==

* [http://www.dailymail.co.uk/tvshowbiz/article-469646/I-felt-raped-Brando.html ריאיון עם שניידר], 19 ביולי 2007, אתר Mail Online 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:ביסקסואליות אמריקאיות
קטגוריה:צרפתיות שנפטרו מסרטן השד
קטגוריה:צרפתיות שנולדו ב-1952
קטגוריה:צרפתיות שנפטרו ב-2011
קטגוריה:צרפתים שנפטרו ב-2011
גדיעת קרניים

פרה לחלב גדועת קרניים
גדיעת קרניים היא פעולה המתבצעת בפרות במשקי הבית בעולם. גדיעת הקרניים מתבצעת על מנת למנוע מהפרה לגרום לנזק לפרה אחרת, לחקלאי המגדל אותה או לעצמה בתוך מכלאות וחצרות, שם היא עלולה להיפגע כתוצאה מחיכוך בברזל, שער, גדר וכדומה.

גדיעת הקרניים מתבצעת בכמה שיטות:
*משחה - חומר כימי אשר נמרח על בסיס הקרניים הפוטנציאליות, בגיל כשבוע ומונעת את צמיחת הקרניים. שיטה זו היא המומלצת על ידי ארגוני צער בעלי חיים, מכיוון שאינה כרוכה בסבל מיותר מעבר לנדרש. אך העגל סובל מכוויות למשך מספר ימים נוספים. ומגלה אי שקט.
*מכשיר מצית - מכשיר זה, הנראה כמו מצית גדול עגול, יוצר כוויה בשורש הקרן. הכווייה מכאיבה, אך לאחר מספר דקות העגל חוזר לעצמו. למרות הכאב החד שנוצר כתוצאה משימוש בשיטה זו, יש הטוענים כי מכיוון שהיא מהירה יותר, עדיף להשתמש בה לטובת העגל שמשך סבלו מתקצר משמעותית.

על פי חוקי צער בעלי חיים, בארץ ובעולם - יש לאלחש את אזור הקרניים לפני ביצוע הגדיעה.
== תהליך הגדיעה ==
הגדיעה נעשית בדרך כלל על ידי וטרינר או אדם מקצועי אחר אשר הוכשר לכך. התהליך מתבצע בדרך כלל באביב או בסתיו, כאשר אין זבובים בשפע. צריבה, היא תהליך של הריגת טבעת צמיחת הקרן באמצעות חום, תהליך זה מתבצע כאשר העגל הוא צעיר מאוד, לא יותר מ-3 או 4 שבועות.
בזמן הזה, הקרניים קטנות מאוד, ולא הספיקו לגדול או להתחבר לגולגולת. ככל שהצריבה נעשית מוקדם יותר, כך גם הכאב של העגל קטן.
צריבת הקרן נעשית בדרך כלל באמצעות מוט ברזל מלובן.

ניתן גם להשתמש בסכין מעוקלת כדי לחתוך את הקרן אם העגל לא עבר את גיל החודש. זהו תהליך פשוט, שמסיר את הקרן לגמרי, ובנוסף גם את טבעת הצמיחה שלה.<br />

עבור עגלים מבוגרים, בדרך כלל מתחת לגיל 8 חודשים, הקרן התחילה לגדול ולהתחבר לגולגולת ואז אפשר להשתמש בקטר או מסור.

== לקריאה נוספת ==
[https://anonymous.org.il/art474.html ללא הרדמה, ללא אחריות משפטית]. על פסק-הדין בעניין גדיעת קרני פרות מתוך אתר אנימלס

==קישורים חיצוניים==

קטגוריה:פעולות חקלאיות
קטגוריה:משק חלב
ח'ירבת ג'ומג'ום

ח'ירבת ג'ומג'ום הוא אתר יישוב עתיק הממוקם במורדות המערביים של גוש עציון, בקצה שלוחת ההר של משואות יצחק הישנה, כקילומטר מצפון ליישוב בת עין. 

השם ג'ומג'ום הוא תרגום ערבי של גולגולת, וניתן לחורבה בגלל צורת הסלעים בצידה הדרום-מזרחי המזכירה מעט מעט צורת גולגולת. החורבה ממוקמת ברצועת המצלעות המערביים של הרי יהודה, ומנצלת היטב את הטופוגרפיה המצוקית. מהחורבה תצפית למרחקים.

האתר נסקר בעבר על ידי דוד עמית ובועז זיסו. בסקר תועדו בין השאר מאגרי מים מרשימים, מקוואות טהרה, מערת קבורה ושברי גלוסקמות אבן, המלמדים על קיומו של יישוב יהודי באתר בשלהי תקופת הבית השני ובימי מרד בר-כוכבא. כמו כן התגלו חרסים המעידים על המשך קיומו של האתר בתקופה הביזנטית.
 
בית ספר שדה כפר עציון יזם שתי עונות חפירה באתר בשנים 2005 ו-2008. עונת 2005 נוהלה על ידי אחיה הכהן-תבור. עונת 2008 נוהלה על ידי ערן מאיר ובועז זיסו. בעונה זו נחפר חלק ממבנה מן התקופה הממלוכית ושני מקוואות טהרה הממוקמים בראש הגבעה. המבנה מבטל כניסה אל מערכת של חללים תת-קרקעיים קדומים יותר. בשטח החפירה שבאוכף שלמרגלות הגבעה נתגלו שרידי בית יוצר וחרסים רבים מן התקופה הרומית המאוחרת והביזנטית.

==קישורים חיצוניים==

* דוד עמית, בועז זיסו, [http://www.k-etzion.co.il/Index.asp?CategoryID=93&ArticleID=131 יישובים יהודים מתקופת הבית השני בגוש עציון: ח'רבת ג'ומג'ום], באתר בית ספר שדה כפר עציון

קטגוריה:אתרים ארכאולוגיים יהודיים בארץ ישראל
קטגוריה:גוש עציון
קטגוריה:יהודה: אתרים ארכאולוגיים
קטגוריה:גוש עציון: היסטוריה
קטגוריה:בת עין
מיכאל בורט

מיכאל בּוּרְט (Burt; נולד ב-2 באוקטובר 1937) הוא אדריכל ישראלי, פרופסור אמריטוס בפקולטה לאדריכלות בטכניון.

== קורות חייו ==
מיכאל בורט נולד באוקראינה בשנת 1937. בשנת 1948 עלה במסגרת עליית הנוער לישראל. התגורר עם משפחתו בחיפה. בצה"ל שירת בחטיבת גולני. במלחמת ששת הימים שירת במילואים כמפקד מחלקה בפלוגת חרמ"ש, וזכה בעיטור המופת על תפקודו. במלחמת יום הכיפורים שימש קצין תצפית קדמי שהתלווה לפלוגת חרמ"ש ולחם עימה בחזית הדרום. הוא עוטר פעם נוספת בעיטור המופת, נפצע ואושפז במשך שלושה חודשים. בורט הוא אחד משני האנשים היחידים ששמותיהם פורסמו, שזכו פעמיים בעיטור המופת, לצידו של שלמה הגני.

בשנת 1963 קיבל תואר ראשון באדריכלות מהטכניון, ובשנת 1967 קיבל תואר דוקטור מהטכניון. משנת 1963 נמנה עם סגל הפקולטה לארכיטקטורה ובינוי ערים של הטכניון. בשנים 1977–1979 ו-1989–1993 כיהן כדיקן הפקולטה. בשנת 2006 פרש לגמלאות והוא פרופסור אמריטוס.

נמנה עם המתכננים הראשונים במיזם נתיבי איילון, ותכנן את מחלף ארלוזורוב. תכנן את גשר בר יהודה בתל אביב ביחד עם פרופסור דוד יצחקי, לאחר שהצעתם זכתה במקום הראשון בתחרות על תכנון הגשר. קידם יוזמה להקמת איים מלאכותיים מול חופי ישראל, כפתרון למצוקת הדיור.

בורט זכה בפרס רוקח של עיריית תל אביב-יפו על עיצוב גשר.

בורט מתגורר בשכונת כרמליה בחיפה. הוא נשוי לתמרה ולהם שלושה ילדים.

== קישורים חיצוניים ==
* 
* 
* [https://web.archive.org/web/20160303200944/http://www.aka-idf.idf.il/iturim/asp/displayAllSoldiers.asp?catId=25671&pageNum=8 עיטור המופת למיכאל בורט במלחמת ששת הימים]
* [https://web.archive.org/web/20160303191745/http://www.aka-idf.idf.il/iturim/asp/displayallsoldiers.asp?catId=25673&pageNum=18 עיטור המופת למיכאל בורט במלחמת יום הכיפורים]
* 
* עמי סלנט, [http://www.lifestories2.info/2019/10/14/פרופסור-מיכאל-בורט-פעמיים-עיטור-המופת/ מיכאל בורט, פעמיים עיטור המופת], באתר [http://www.lifestories2.info חיים של אחרים], 14 באוקטובר 2019
* 

== הערות שוליים ==

קטגוריה:סגל הטכניון: אדריכלות
קטגוריה:אדריכלים ישראלים
קטגוריה:זוכי פרס רוקח
קטגוריה:ישראלים ילידי אוקראינה
קטגוריה:בעלי תואר דוקטור מהטכניון - מכון טכנולוגי לישראל
קטגוריה:עולים לאחר קום המדינה: 1948–1950
קטגוריה:מעוטרי עיטור המופת במלחמת ששת הימים
קטגוריה:מעוטרי עיטור המופת במלחמת יום הכיפורים
קטגוריה:ישראלים שנולדו ב-1937
קטגוריה:חיילי חיל הרגלים במלחמת ששת הימים
קטגוריה:חיילי חיל התותחנים במלחמת יום הכיפורים
אנתוריון

האנתוריון (שם מדעי: Anthurium; מוכר גם בשם "אנתוריום") הוא צמח נוי נפוץ ממשפחת הלופיים ומוצאו טרופי.

מוצא האנתוריון מאמריקה התיכונה והדרומית. לצמח עלים גלדניים מבריקים ויפים. החלק שאנו קוראים לו פרח נקרא "מתחל" שהוא עלה גדול וצבעוני העוטף את התפרחת. המתחל מבריק ומרשים מאוד בצבעיו. הפרחים ערוכים בשזרה שהיא שיבולת דקה הנושאת פרחים קטנים רבים.

במרכז הצמח גבעול שגובהו 15-60 סנטימטר. לעלים צורות שונות והם מרוכזים לרוב בסוף האנטוריון. הצמח גדל במקום מוצל. האנתוריון מיטיב לגדול בטמפרטורות הנעות בין 25-32 מעלות ביום ובין 21-23 מעלות בלילה.

קיימים בעולם כאלף מינים שונים של אנתוריון. המינים הנפוצים בישראל הם:
* אנתוריום אנדרי, Anthurium andreanum, זהו מין בעל גבעול קצר, מתחל דמוי לב רחב. קיימים זנים שונים במגוון צבעים. זנים רבים אשר טופחו מהמין אנתוריון אנדרי, הם בעלי מתחלים יפים בשפע גוונים. זנים אלו מוגדרים כמין עצמאי הנקרא אנתוריון מטופח, Anthurium cultorum.
* אנתוריום שרצר, Anthurium scherzerianum, זהו מין פחות פופולרי היות שפרחיו קטנים יותר משל המין אנדרי והמתחל איננו מבריק.
* אנתוריום גבישי, Anthurium crystallinum, זהו מין שייחודו בכך שטרף העלה דמוי לב, קטיפתי ולאורך עורקיו פסים מוכספים. למרות העלווה היפה המין אינו נפוץ ביותר.

== קישורים חיצוניים ==

* [https://web.archive.org/web/20160303171138/http://www.kan-naim.co.il/artical.asp?id=5305 אנטוריום - מתנה ירוקה לחג עם לב אדום], כאן נעים
* [https://web.archive.org/web/20110210014317/http://www.meiami.co.il/mei/index.php?m_id=30&sm_id=30130 צמחי אנטוריום שונים] באתר מי עמי
* [https://web.archive.org/web/20110317052309/http://homeplantscare.offersite.info/homeplantscare_wp/archives/49 אנטוריום – Anthurium] טיפול בצמחים בבית ובמשרד
* [http://israplant.com/index.php?n=2346 הסוג אנתוריום], באתר ישראפלנט

אנתוריון

קטגוריה:ערכים שבהם תבנית בריטניקה אינה מתאימה
קטגוריה:לופיים
קטגוריה:צמחי נוי
קטגוריה:צמחים ביער האמזונאס
קטגוריה:צמחים ביערות הגשם של אמריקה המרכזית
טולה

מרכז קניות ובידור "בית הארחה"
ה[[קרמלין של טולה]]
הבית הלבן בטולה, מאכלס את עיריית טולה
טוּלה (ברוסית: Тула) היא עיר ומרכז אדמיניסטרטיבי של מחוז טולה שברוסיה. העיר בעלת תואר של עיר גיבורה. המרחק מהעיר טולה למוסקבה הבירה הוא 185 ק"מ.

==אטימולוגיה==
הפילולוג, מילונאי והסופר הרוסי, ולדימיר דאל, ניסח את המילה טוּלה כמקום מסתורי שאינו חושף על עצמו כמעט. נוסף לכך, שמה של העיר נובע כנראה גם מהנהר החוצה את העיר, נהר טוּליצה.

נוסף לאלה, קיימות גרסאות נוספות למקור השם טוּלה:
* בלשונות העתיקות משמעות המילה היא "אח איתן".
* בתקופת אורדת הזהב, העיר הייתה שייכת לבתו של ג'אניבק, חאן אורדת הזהב, שנקראה טיידוּלה, ויש המקשרים את שמה לשם העיר.

==היסטוריה==
טולה היא אחת הערים הוותיקות ביותר ברוסיה. האזכור הראשון אודותיה הוא בכתבי ניקון מהמאה ה-16; ברשימתו על המערכה הצבאית באזור ב 1146 הוא כתב: . מהרשימות נראה כי העיר כבר הייתה קיימת באותה עת, ולא ידוע מתי הוקמה לראשונה.

כבר במאה ה-16 הוקמו בטולה מפעלים לייצור נשק. גם כיום, העיר ידועה כמרכז לייצור נשק מכול הסוגים.

בעקבות מלחמת העולם השנייה קיבלה העיר את התואר עיר גיבורה.

== ערים תאומות ==
לטולה חמש ערים תאומות:
* 
* 
* 
* 
* 

== קישורים חיצוניים ==

* 

* 
* 

==הערות שוליים==

*
קטגוריה:מחוז טולה: ערים
קטגוריה:סובייקטים פדרליים של רוסיה: ערי בירה
שכנא רותם

רותם ומשפחתו. בני ברק 1949
רותם בזקנותו בתפילה

שלום שכנא רותם-רוטנברג (תרע"ג, 1912 - ט' בכסלו תש"ס, 18 בנובמבר 1999) היה ממייסדי פועלי אגודת ישראל בארץ ישראל, סמנכ"ל משרד הפנים בישראל ויושב-ראש החברה קדישא "קהילת ירושלים" בירושלים. במשך עשרות שנים היה מראשי פעילי הציבור למען מוסדות הדת ועולם התורה בישראל. יקיר ירושלים.

==ביוגרפיה==
שכנא רותם נולד לחיים-יעקב ופני רוטנברג בפרנקפורט שבגרמניה. למד בישיבת הרב ברויאר. בשנת תרצ"ד (1934) עלה לארץ ישראל והתיישב בבני ברק. בין השנים תרצ"ז - תש"ט (1937–1949) שימש גזבר ומנהל חשבונות של המועצה המקומית של בני ברק. בשנת תרצ"ז (1937), כשבני ברק הוכרזה כמועצה מקומית, עיצב רותם את סמלה של העיר - שחר עולה בין שתי גבעות. במאורעות תרצ"ו-תרצ"ט ארגן "ההגנה" מחלקה מיוחדת של חברים דתיים להגן על בני ברק, ועימם נמנה גם רותם (אז: רוטנברג). 

רותם היה מקורב לחזון איש, ועל פי עצתו נשאר בשירות הציבורי. לאחר קום המדינה שירת בתפקידים ציבוריים שונים. בין השאר היה יושב ראש החברה קדישא בירושלים. שימש בתפקידים שונים במשרד הפנים, ולבסוף כיהן כסמנכ"ל המשרד.

במסגרת תפקידיו השונים היה פעיל מרכזי בהקמתם ופיתוחם של מוסדות תורה ומבני דת בישראל - ישיבות, כוללים, בתי כנסת, מקוואות, וכן מפעלים וארגונים להפצת יהדות. את חלקם יזם ולאחרים סייע וקידם תוך הפעלת קשריו עם הרשויות. היה קשור לגדולי התורה, ובהם הרב שך, הרב שלמה זלמן אוירבך והרבי מצאנז. הרבנים וראשי הישיבות ראו בו נציג אישי והטילו עליו משימות שונות, רובן חשאיות. למרות שהיה איש תנועת פא"י פעילותו הייתה על-מפלגתית וחצתה מגזרים וחוגים בציבור החרדי והדתי.

כהוקרה על פעילותו קיבל בשנת תש"מ (1980) את "פרס השירות לציבור", ובשנת תשנ"א (1991) קיבל את אות "יקיר ירושלים", אליה העתיק את מגוריו.

בשנות ה-70 יזם את הדף להסברה יהודית "דע את יהדותך" שהופיע במשך שנים בעיתון מעריב, בעריכתם של שמואל חסידה ומשה גרילק. הוא היה אחראי למימונו של המיזם ולשם כך גייס תרומות ברחבי העולם. 

בהיותו איש צנוע שהתרחק מן הפרסום נותרה רוב פעילותו מאחורי הקלעים ולא דווחה בעיתונות הדתית והחרדית.

==משפחתו==
באמצע שנות ה-30 נישא ליפה. בניו הם עורך הדין יחזקאל רוטנברג (חתנו של הרב דב כץ), רחל ברנד, פנחס רותם (חתנו של ג'ק לונצר מלונדון) וחבר הכנסת דוד רותם. אחיו היה בנו רותנברג.

==קישורים חיצוניים==

* 
* 

==הערות שוליים==

קטגוריה:ישראלים ילידי גרמניה
קטגוריה:אנשי העלייה החמישית
קטגוריה:בני ברק: אישים
קטגוריה:עובדי משרד הפנים
קטגוריה:פעילי פועלי אגודת ישראל
קטגוריה:יקירי ירושלים
קטגוריה:יהודים הקבורים בהר הזיתים: חלקת קהילת ירושלים
קטגוריה:ישראלים שנולדו ב-1913
קטגוריה:ישראלים שנפטרו ב-1999
נעשה ונשמע (ארגון)

נעשה ונשמע - המרכז ללימודי היהדות היה ארגון ישראלי בתחום ההסברה היהודית והחזרה בתשובה שפעל בסוף שנות ה-70 ובשנות ה-80.

==היסטוריה==
ארגון "נעשה ונשמע" נוסד בתל אביב על ידי מוסדות ישיבת אור שמח בירושלים ביוזמתם של מספר אנשי הסברה יהודית ופעילים בתנועת התשובה, ובראשם מנחם גרילק. פעילות הארגון נעשתה מתוך דירה שכורה בשדרות רוטשילד ומשכה בעיקר מקרב צעירים משכילים בני העיר, בהם גם ידוענים. הפעילות כללה שיעורים בכל תחומי היהדות וברמות השונות: פרשת השבוע, נ"ך, הלכה, ספרות המוסר, מחשבת ישראל ושיעורי עיון בתלמוד. אחת הפעילויות המרכזיות היו ימי עיון שנערכו במקום עבור קבוצות רבות-משתתפים. לצד שיעורים, הרצאות וימי עיון ניתנו הכוונה וייעוץ אישי מרבנים ואנשי מקצוע של הארגון. בין המרצים ומוסרי השיעורים: הרב אריה וינברג (לימים ראש ישיבת לב בנים), הרב משה פרנק (לימים יושב-ראש דגל התורה בירושלים), משה גרילק, שמואל חסידה (עורכי "דע את יהדותך"), יעקב שנפלד (בנו של משה שנפלד), מרדכי ארנון, הרב חיים זוננפלד, רבה של נווה אביבים. בין המרצים האורחים: הרב חיים פרידלנדר והרב אפרים צמל.

בין החוזרים בתשובה המפורסמים שיצאו מ"נעשה ונשמע" היה השחקן אורי זוהר והאסטרופיזיקאי ד"ר נסים וידאל.

קטגוריה:ארגונים לחזרה בתשובה
קטגוריה:שנות ה-1980 בישראל
קטגוריה:שנות ה-1970 בישראל
מנחם גרילק

מנחם ישראל גרילק (1946 – אוגוסט 2015) היה עיתונאי ואידאולוג חרדי, חוקר ההיסטוריה של הציונות וממבקרי הנהגתה ופעיל בתנועת התשובה בישראל.

==ביוגרפיה==
מנחם ישראל גרילק נולד בארץ ישראל לאליהו וטאביל חיה גרילק. מוצאה של משפחתו מפולין, ובשנות ה-30 עברה להתגורר באנטוורפן שבבלגיה. במלחמת העולם השנייה נמלטה המשפחה לצרפת, בשנת 1945 עלתה לישראל ושנה לאחר מכן נולד. למד בת"ת מרכז ובישיבות רמת השרון, סלבודקה ומיר. לקח חלק בפעילות מחתרת "קשת" (את זכרונותיו מאותה תקופה פרסם בכתבות בעיתון בקהילה), שירת ברבנות הצבאית והשתחרר בדרגת סרן. היה מעורכי ביטאון הרבנות הצבאית "מחניים", ובתקופת מלחמת יום הכיפורים ערך את "ערכון" לחייל הדתי. ייסד יחד עם פיני איזק את המרכז לסיוע לחייל הדתי.

בסוף שנות ה-70 יסד וניהל את ארגון "נעשה ונשמע" שעסק בהפצת שיעורי תורה והחזרה בתשובה בתל אביב. בין תלמידיו מאותה תקופה היה אורי זוהר. פרסם את הספר "השאלה והתשובה", על תופעת החזרה בתשובה בישראל בשנות ה-60 וה-70.

גרילק חקר את ההיסטוריה של התנועה הציונית וראשיה והיה מבקר ופולמוסן חריף שלה. הוא פרסם את הספר "רצח בירושלים" על רצח ד"ר ישראל יעקב דה האן ובו האשים את ההנהגה הציונית בארץ ישראל באחריות למעשה. כמו כן פרסם את הספר "אות קין" שביקר את התנהלותם של ראשי התנועה הציונית בתקופת השואה. בין השאר הוא עוסק בדמותו של יצחק גרינבוים ובנו אליעזר גרינבוים שנחשד כקאפו. ערך עבור ארגון שופר סרט המבקר את ראשי התנועה הציונית ובראשם הרצל.

גרילק הוציא את הספר "סוגר חשבון" המבוסס ברובו על טורים שפרסם בעיתונות ובהם פיליטונים ביקורתיים על ההנהגה הפוליטית בישראל ועל אובדן הערכים של החברה הישראלית. כתב בעיתון מקור ראשון טור העוסק בפרשת השבוע. הגיש ברדיו קול חי בראשיתו תוכנית שבועית על הפרשה.

גרילק ערך את הספר "זאת הארץ" ובו מאמרים אידאולוגיים על היחס לארץ ישראל לאור ההשקפה החרדית. הוא ערך את הביטאון "עת לחשוב" היוצא לאור על ידי ישיבת נתיבות עולם.

אחיו הבכור הוא הסופר והעיתונאי משה גרילק.

בליל כ"ו אב התשע"ה נפטר בבני ברק.

==ספריו==
* רצח בירושלים - על רצח ד"ר דה האן
* אות קין - על ההנהגה הציונית בתקופת השואה
* אל הגרדום ובחזרה - על משפטו של ג'ון איוון דמיאניוק
* השאלה והתשובה - על תנועת התשובה בישראל, יחד עם א תמרזון
* זאת הארץ - אסופת מאמרי השקפה על ארץ ישראל (בעריכתו)
* סוגר חשבון

== קישורים חיצוניים ==

* [https://www.kikar.co.il/tags/%D7%94%D7%A8%D7%91%20%D7%9E%D7%A0%D7%97%D7%9D%20%D7%92%D7%A8%D7%99%D7%9C%D7%A7 מנחם גרילק - תגית] באתר כיכר השבת
* 

== הערות שוליים ==

קטגוריה:עורכים ישראלים
קטגוריה:עיתונאים חרדים ישראלים
קטגוריה:תנועת התשובה: פעילים
קטגוריה:בוגרי ישיבת בית התלמוד
קטגוריה:חיילי הרבנות הצבאית
קטגוריה:ישראלים שנולדו ב-1946
קטגוריה:ישראלים שנפטרו ב-2015
נפת אחלכלכי

נפת אחלכלכי (בגאורגית: ახალქალაქის მუნიციპალიტეტი, מילולית: אָחַלכָּלַכִּיס מוניציפליטי) היא נפה במחוז סאמצחה-ג'אוואחתי שבדרום גאורגיה. הנפה ממוקמת באזור מחוז ההיסטורי ג'אוואחתי. הנפה גובלת מצפון בנפת בורג'ומי, ממערב נפת אספינדזה, מדרום בארמניה וממזרח בנפות נינוצמינדה וצאלקה.

== יישובים ==
* ערים: 1 (אחלכלכי)
* כפרים: 64

== קישורים חיצוניים ==

* 

קטגוריה:גאורגיה: נפות
קטגוריה:סאמצחה-ג'אוואחתי
1949 בארצות הברית

1949 בארצות הברית הייתה השנה בה חגגה ארצות הברית 173 שנה מיום היווסדה.

== הנהגה ==
* הנשיא: הארי טרומן (המפלגה הדמוקרטית)
* סגן הנשיא: התפקיד לא היה מאויש עד 20 בינואר, אלבן ברקלי (המפלגה הדמוקרטית)

== אירועים בולטים ==

20 בינואר: [[הארי טרומן מושבע לכהונה שנייה כנשיא ארצות הברית.]]
* 20 בינואר – הארי טרומן מושבע לכהונה שנייה כנשיא ארצות הברית.
* 25 בינואר – טקס האמי נערך לראשונה
* 1 בפברואר – ארצות הברית משדרגת את הכרתה בישראל להכרה "דה יורה"
* 4 באפריל – ייסוד ברית נאט"ו: אמנת נאט"ו נחתמת בוושינגטון על ידי שתים עשרה מדינות
* 29 ביוני – הכוחות האמריקנים האחרונים נסוגים מקוריאה הדרומית.

== נולדו ==
* 22 בינואר – סטיב פרי, זמר אמריקאי
* 24 בינואר – ג'ון בלושי, שחקן אמריקאי (נפטר ב-1982)
* 20 בפברואר – איוונה טראמפ, אשת עסקים, סופרת ודוגמנית צ'כית-אמריקאית ואשתו הראשונה של דונלד טראמפ
* 20 באפריל – ג'סיקה לאנג, שחקנית קולנוע אמריקאית
* 9 במאי – בילי ג'ואל, מוזיקאי וזמר אמריקאי-יהודי
* 26 במאי – וורד קנינגהם, ממציא הוויקי
* 20 ביוני – ליונל ריצ'י, מוזיקאי אמריקאי
*
* 22 ביוני – מריל סטריפ, שחקנית קולנוע אמריקאית
* 27 ביוני – ורה וונג, מעצבת אופנה אמריקאית
*
* 24 ביולי – מייקל ריצ'רדס, קומיקאי אמריקאי
* 31 באוגוסט – ריצ'רד גיר, שחקן קולנוע אמריקאי
* 7 בספטמבר – גלוריה גיינור, זמרת אמריקאית
* 23 בספטמבר – ברוס ספרינגסטין, זמר אמריקאי
* 8 באוקטובר – סיגורני ויבר, שחקנית קולנוע אמריקאית
* 28 באוקטובר – קייטלין ג'נר, ידוענית ואישיות טלוויזיונית. אלוף עבר אולימפי
* 4 בדצמבר – ג'ף ברידג'ס, שחקן אמריקאי

== נפטרו ==
* 6 בינואר – ויקטור פלמינג, במאי קולנוע אמריקאי (נולד ב-1889)
* 19 בינואר – בנג'מין אנדרסון, כלכלן אמריקאי (נולד ב-1886)
* 19 באפריל – סטיבן שמואל וייז, ממנהיגי יהדות ארצות הברית במחצית הראשונה של המאה העשרים (נולד ב-1874)

== קישורים חיצוניים ==

*
מחשבת (כתב עת)

מחשבת היה כתב עת תורני בענייני אמונה ויהדות שיצא לאור בישראל במשך כשש עשרה שנה (תש"ל, 1970 - תשמ"ו, 1986) על ידי ארגון מורשת אבות - אל המקורות.

ארגון "מורשת אבות - אל המקורות" הוקם בבני ברק לאחר מלחמת ששת הימים, בעקבות גל של חזרה בתשובה שפקד את ישראל. אחת הפעילויות המרכזיות שלו הייתה הוצאת כתב העת "מחשבת - עיונים בשאלות השקפה והלכה אקטואליות". כתב העת יצא לאור בבני ברק והופץ בתפוצה ארצית רחבה וכן במחנות צה"ל. עורכיו במשך השנים היו: הרב משה רייס, י. יפה והרב מאיר בטיסט. מנהל העיתון היה הרב אהרון נחום מילצקי.

"מחשבת" ריכז את מיטב הכותבים וההוגים החרדים והדתיים באותה תקופה, ובהם הרב שמחה כהן, הרב עזריה הילדסהיימר, הרב בנימין אפרתי, דוד שלמון (שם העט של יוחנן דוד סלומון), ד"ר נחום רקובר, אברהם קורמן וד"ר מאיר צבי גרוזמן.

במשך שש עשרה שנות הופעתו יצאו לאור למעלה מתשעים גיליונות. ארגון "מורשת אבות - אל המקורות" הוציא אוסף בן ארבעה כרכים שהכיל מבחר מהמאמרים שהופיעו ב"מחשבת", ערוכים ומסודרים לפי נושאים, תחת השם "אל המקורות".
==הערות שוליים==

קטגוריה:ישראל: כתבי עת
קטגוריה:ישראל: כתבי עת תורניים
קטגוריה:תנועת התשובה: ספרות ואמנות
קטגוריה:יהדות אורתודוקסית בישראל
יצחק ביילי

יצחק (קלינטון) ביילי (Clinton Bailey) (נולד ב-1937) הוא מזרחן וחוקר בדואים ישראלי.

== ביוגרפיה ==
ביילי נולד ב-1937 בבאפלו שבמדינת ניו יורק. בשנת 1957 הגיע לראשונה לישראל. למד לתואר ראשון היסטוריה של המזרח התיכון והאסלאם באוניברסיטה העברית, תואר שני ביחסים בינלאומיים באוניברסיטת קולומביה,
ודוקטורט במדעי המדינה בהתמחות במזרח התיכון, אף זאת באוניברסיטת קולומביה. בשלב זה החליט לעלות לישראל.

ב-1967 פגש במקרה בביקור בארץ את פולה בן-גוריון. כך נוצר הקשר בין ביילי לדוד בן-גוריון. ביילי עלה לישראל והשתקע בשדה בוקר. ב-1968 ריאיין במשך שש שעות את דוד בן-גוריון לסרט תיעודי, ששימש בסיס לסרט העלילתי של דוד פרלוב, "42:6" (1969). ב-2017 יצא לאקרנים הסרט "בן-גוריון: אפילוג", הערוך מחומרי הסרט התיעודי.

ביילי שירת כקצין בצה"ל, ושימש כיועץ לענייני ערבים במשרד הביטחון. במלחמת לבנון הראשונה שימש כיועץ ליחידת הקישור ללבנון. במסגרת תפקיד זה שימש כקצין קישור עם תנועת אמל ויועץ לענייני שיעים במשרד הביטחון. 

ביילי משמש כפרופסור אורח בטריניטי קולג' בהרטפורד שבקונטיקט. שימש כעמית חוקר במכון טרומן באוניברסיטה העברית.
בשנת 1994 הוענק לו אות זכויות האדם ע"ש אמיל גרינצוויג ז"ל על מפעל חייו לחקר תולדות הבדואים בישראל ולקידום זכויותיהם.

==חיים אישיים==
ביילי נשוי למיה ולהם ארבעה בנים.

== מספריו ==
* קסם הנאקות: השירה הבדווית מסיני והנגב, הוצאת הקיבוץ המאוחד.
* התרבות הבדואית בתנ"ך, הוצאת רסלינג
<div style="direction: ltr;">
* Bedouin Law from Sinai and the Negev: Justice without Government, Yale University Press, November 24, 2009
* A Culture of Desert Survival: Bedouin Proverbs from Sinai and the Negev, Yale University Press, April 10, 2004
* Bedouin Poetry from Sinai and the Negev: Mirror of a Culture, Oxford University Press, USA, April 11, 1991
* Hamas: a Challenge to the PLO, The Washington Institute for Near East Policy, 1991
* Jordan's Palestinian Challenge, 1948-83: A Political History, Westview Press, September 1984
</div>

== קישורים חיצוניים ==
* 
* 
* 
* 
* 
* 
* אלישיב רייכנר, [https://www.makorrishon.co.il/shabbat/263241/ האם אברהם אבינו היה בדואי?], באתר מקור ראשון, 11 בספטמבר 2020
* 
* 

==הערות שוליים==

קטגוריה:מזרחנים ישראלים
קטגוריה:זוכי אות אמיל גרינצוויג
קטגוריה:עולים בשנות ה-1960
קטגוריה:ישראלים ילידי ארצות הברית
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קולומביה
קטגוריה:ישראלים שנולדו ב-1937
קטגוריה:בדואים
דני לרנר

דני לרנר (נולד ב-16 בפברואר 1973) הוא תסריטאי, מפיק ובמאי קולנוע ישראלי.

==קריירה קולנועית==

דני לרנר הוא בוגר החוג לקולנוע וטלוויזיה באוניברסיטת תל אביב. במהלך לימודיו בחוג הוא כתב, ביים והפיק למעלה מ-20 סרטים קצרים.

סרטו הראשון באורך מלא היה המותחן הפסיכולוגי ימים קפואים שהופק כסרט עצמאי דל-תקציב בעלות של 25,000 דולר בלבד. הסרט, בכיכובם של ענת קלאוזנר, אולי שטרנברג וסנדרה שדה, הוקרן בהקרנת בכורה ב-2005 בפסטיבל הסרטים הבינלאומי חיפה, שם זכה בפרס "הסרט העלילתי הישראלי הטוב ביותר". הסרט הוקרן בישראל, בה גם היה מועמד לשני פרסי אופיר (בעבור הופעתה של קלאוזנר והצילום), ובצרפת ונמכר להפצה במספר מדינות נוספות.

עלילת הסרט עוקבת אחר סוחרת סמים צעירה הגונבת את זהותו של קורבן פיגוע הנמצא בתרדמת. הסרט זכה במספר פרסים בפסטיבלי קולנוע בינלאומיים. בהם פרס "הסרט הטוב ביותר" בפסטיבל סינמה נובו בבלגיה ובפרס "הבמאי הטוב ביותר" בפסטיבל הסרטים בפניקס. עוד הוקרן הסרט בפסטיבלי קולנוע שונים, בהם: פסטיבל AFI לוס אנג'לס, פסטיבל הסרטים בסידני, פסטיבל הסרטים הבינלאומי בוורשה, בשנגחאי, בסאו פאולו ועוד.

סרטו השני של לרנר היה סרט הפעולה קירות. הסרט הופק כקופרודוקציה ישראלית-צרפתית בתקציב בן 2 מיליון דולר. עלילת הסרט עוקבת אחר ידידות הנרקמת בין קופאית סופרמרקט אשר סובלת מהתעללויות מבעלה (נינט טייב) למחסלת של ארגון פשע (אולגה קורילנקו).

הסרט הוקרן בהקרנת בכורה בפסטיבל הסרטים הבינלאומי בטורונטו ב-2009 ולאחר מכן הוקרן בישראל. הסרט נמכר להפצה למספר מדינות, בחלקן תחת השם The Assassin Next Door (בתרגום חופשי: "המתנקשת השכנה"), בהן ארצות הברית, קנדה, בריטניה, איטליה, ברזיל, גרמניה, רוסיה ועוד. בשנת 2010 השתתף הסרט בפסטיבל הסרטים הבינלאומי בסנקט פטרבורג, בפסטיבל סרטי נשים בסיאול ופסטיבל סרטי המתח הבינלאומי בבון שבצרפת.

בשנת 2011 זכה לרנר בפרס אומנות הקולנוע מטעם משרד התרבות המדע והספורט. מנימוקי השופטים: 

==סגנון אומנותי==
בסרטיו עסק דני לרנר באספקטים שונים של המציאות הישראלית תוך שימוש בז'אנרים ואלמנטים קולנועיים שלא מרבים לעסוק בהם בקולנוע הישראלי.

ימים קפואים משלב בין ז'אנר המותחנים הפסיכולוגים לסרטי אימה ופילם נואר ושזור בציטוטים מסרטים של אלפרד היצ'קוק ורומן פולנסקי. קירות אף הוא כלל מחוות לסרטים שונים, בהם ניקיטה ודרכו של קרליטו.

==פילמוגרפיה==
*ימים קפואים (2005) – במאי, תסריטאי ומפיק
*קירות (2009) – במאי ותסריטאי

==קישורים חיצוניים==

* 
* 
* 
* 
* 
* 
* 
* 

==הערות שוליים==

קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:מפיקי קולנוע ישראלים
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:פורום מבקרי הקולנוע בישראל
קטגוריה:ישראלים שנולדו ב-1973
קטה סנגלית

קָטָה סֶנֶגָלִית (שם מדעי: Pterocles senegallus) היא מין של עוף במשפחת הקטיים.

אורך הקטה כ-33 ס"מ. משקלה כ-130 גרם. לקטה ראש אפור עם כתם כתום גדול, ומקורה שחור. זנבה בצבע שחור והוא מאוד דק. הנקבה מנוקדת בנקודות לכל אורך הגוף (חוץ מהראש) וחלקו העליון של הראש מנוקד. צבע הזכר חלק (ללא נקודות) ובכנפיו ישנם פסים עבים.

מקום החיות המועדף על הקטה הוא במדבר. בארץ הוא נפוץ בצפון, במערב הנגב ובערבה.
מדינות נוספות בהם קטה זו נפוצה: אפגניסטן, אלג'יריה, צ'אד, ג'יבוטי, מצרים, אריתריאה, אתיופיה, הודו, איראן, עיראק, איטליה, ירדן, לוב, מאלי, מאוריטניה, מרוקו, ניז'ר, עומאן, פקיסטן, ערב הסעודית, סומליה, סודאן, סוריה, תוניסיה, טורקיה, איחוד האמירויות הערביות.

מזונה של הקטה מורכב מחרקים, זרעים ונבטים.

בעונת הקינון הנקבה מטילה ביצים בחודשים אפריל-מאי. בכל הטלה הנקבה מטילה 3 ביצים. קינה הוא בור קטן מתחת לקרקע. צבע הביצה חום-צהבהב עם נקודות חומות ואפורות. הנקבה והזכר דוגרים על הביצים בתורות. האפרוחים מסוגלים לעוף לאחר 3 שבועות.

קטה סנגלית בנגב, זכר בוגר

== קישורים חיצוניים ==

* [http://www.iucnredlist.org/search/details.php/47044/summ קטה סנגלית] באתר [http://www.iucnredlist.org/ הרשימה האדומה של IUCN]

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:קטיים
קטגוריה:ארץ ישראל: קטיים
קטגוריה:מאלי: עופות
קטגוריה:פקיסטן: עופות
קטגוריה:סודאן: עופות
קטגוריה:מצרים: עופות
קטגוריה:תוניסיה: עופות
קטגוריה:בעלי חיים שתוארו ב-1771
קטגוריה:לוב: עופות
קטגוריה:איחוד האמירויות הערביות: עופות
היום הלאומי של גיברלטר

חגיגות היום הלאומי בשנת [[2004]]
היום הלאומי של גיברלטר (באנגלית: Gibraltar National Day), הנחגג מדי שנה ב-10 בספטמבר, הוא החג הלאומי הרשמי של גיברלטר. התאריך מנציח את משאל העם בשאלת הריבונות של גיברלטר בשנת 1967, בו נדרשו התושבים להכריע אם ברצונם לעבור לריבונות ספרדית או להישאר תחת ריבונות בריטית עם מוסדות של ממשל עצמי.

ביום זה מעניק הפרלמנט, החל משנת 2008, את מדליית הכבוד של גיברלטר לאנשים שלדעת הפרלמנט שירתו ותרמו לטובת גיברלטר ותושביה באופן יוצא דופן הראוי להכרה על ידי הפרלמנט בשם תושבי גיברלטר.

לאחר מכן נערכת הפרחת בלונים מסורתית מגג בניין הפרלמנט: עשרות אלפי בלונים לבנים ואדומים, כצבעי דגל גיברלטר, מופרחים לאוויר בפעולה המסמלת את שחרור האוכלוסייה של גיברלטר.

==ראו גם==
* המנון גיברלטר

==קישורים חיצוניים==

קטגוריה:חגים ומועדים
קטגוריה:גיברלטר
קטגוריה:אירועים בחודש ספטמבר
Santana Brothers

Santana Brothers הוא אלבום אולפן מאת קרלוס סנטנה, אחיו חורחה סנטנה, ואחיינו קרלוס הרננדז<ref name=":0"></ref>. האלבום דורג במקום ה-191 במצעד הבילבורד 200 של 1994.

== הנגנים באלבום ==
*קרלוס סנטנה - גיטרה וכלי הקשה
*חורחה סנטנה - גיטרה
*קרלוס הרננדז - גיטרה
*קארל פראזו - תופי קונגה, טימבלס, ותופים
*מיירון דאב - גיטרה בס
*וואלפרדו רייס - תופים

== רשימת השירים<ref name=":0" /> ==

== קישורים חיצוניים ==

* [http://www.allmusic.com/album/r203239 Santana Brothers] באתר Allmusic

== הערות שוליים ==

קטגוריה:אלבומי סנטנה
קטגוריה:אלבומי 1994
קטגוריה:אלבומים בספרדית
Carlos Santana & Buddy Miles! Live!

Carlos Santana & Buddy Miles! Live! הוא אלבום הופעה משותף למוזיקאים קרלוס סנטנה ובאדי מיילס. האלבום נמכר ביותר ממיליון עותקים, ודורג במקום השמיני במצעד הבילבורד 200 של שנת 1972. בספטמבר 1994 פורסמה גרסה חדשה לאלבום.

השירים שבלטו באלבום הם "Evil Ways", ו"Them Changes" והם דורגו במקום ה-84 במצעד הבילבורד הוט 100.

== הנגנים באלבום ==
*קרלוס סנטנה - גיטרה ושירה
*באדי מיילס - תופי קונגה, תופים, ושירה
*ניל שון - גיטרה
*רון ג'ונסון - גיטרה בס
*בוב הוגינס - פסנתר אלקטרוני ועוגב
*האדלי סלימאן - סקסופון וחליל
*גרג אריקו - תופים
*קוקה אסקוודו - טימבלס ותופים
*מייק קארבלו - תופי קונגה וכלי הקשה

== רשימת השירים ==

== קישורים חיצוניים ==

* [http://www.allmusic.com/album/r48663 Carlos Santana & Buddy Miles! Live!] באתר Allmusic

קטגוריה:אלבומי סנטנה
קטגוריה:אלבומי הופעה באנגלית
קטגוריה:אלבומי חברת קולומביה רקורדס
הגנן המסור

הגנן המסור (באנגלית: The Constant Gardener) הוא סרט מתח בריטי משנת 2005 בבימויו של פרננדו מאירלס, אודות ג'סטין קווייל (רייף פיינס) שמחפש את סיבת רציחתה של אשתו, טסה (רייצ'ל וייס). בסרט משחקים גם הוברט קונדה, דני יוסטון וביל ניי. הסרט מבוסס על ספר בעל אותו שם של ג'ון לה קארה. הסרט זכה לביקורות חיוביות והיה מועמד לארבעה פרסי אוסקר שמתוכם הוא זכה בפרס אוסקר לשחקנית המשנה הטובה ביותר על משחקה של וייס.

הסרט יצא בארצות הברית ב-31 באוגוסט 2005 וב-11 בנובמבר 2005 בבריטניה. בישראל יצא הסרט ב-19 באוקטובר 2005.

==עלילה==
ג'סטין קווייל (רייף פיינס) הוא עובד במשרד החוץ הבריטי. יום אחד הוא נשלח להרצות באוניברסיטה, ששם טסה (רייצ'ל וייס), פעילת זכויות אדם, תוקפת אותו כמייצג המדינה. כתוצאה מכך, שניהם מתאהבים. מאוחר יותר, ג'סטין נשלח למשימה בקניה וטסה מבקשת ממנו להינשא לה כדי שהיא תוכל לבוא איתו.

במהלך שליחותו של ג'סטין, טסה נרצחת וחברה הטוב, ד"ר ארנולד בלום (יוברט קונדה), נעדר. בהתחלה, ארנולד נחשד כרוצח אך מתברר שהוא גם כן נרצח באותו יום. בהמשך, ג'סטין מגלה שטסה גילתה שחברת תרופות מנסה תרופה חדשה על תושבי קניה ועקב כך היא נרצחה.

==צוות שחקנים==
* רייף פיינס – ג'סטין קווייל 
* רייצ'ל וייס – טסה
* הוברט קונדה – ד"ר ארנולד בלום
* דני יוסטון – סנדי וודרו
* ביל ניי – ברנרד פלגרין
* ארצ'י פנג'בי – גיתה
* פיט פוסלתווייט – ד"ר לורביר / ד"ר ברנדט

==ביקורות והכנסות==
הסרט זכה לביקורות חיוביות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 83%. הופעתה של רייצ'ל וייס זכתה לביקורות מהללות. נכון ל-2011 הסרט הכניס כ-33,579,797 מיליון דולר בארצות הברית וכ-48,886,873 מיליון דולר בחוץ לארץ. 

==פרסים ומועמדויות==
===זכיות===
* פרס אוסקר לשחקנית המשנה הטובה ביותר (רייצ'ל וייס)
* פרס גלובוס הזהב לשחקנית המשנה הטובה ביותר - סרט קולנוע (רייצ'ל וייס)
* פרס גילדת שחקני המסך לשחקנית המשנה הטובה ביותר (רייצ'ל וייס)
* פרס באפט"א לעריכה הטובה ביותר (קלייר סימפסון)

===מועמדויות=== 
* פרס אוסקר לתסריט המעובד הטוב ביותר (ג'פרי קיין) 
* פרס אוסקר לפסקול המקורי הטוב ביותר (אלברטו איגלסיאס)
* פרס אוסקר לעריכה הטובה ביותר (קלייר סימפסון) 
* פרס גלובוס הזהב לסרט הטוב ביותר - דרמה 
* פרס גלובוס הזהב לבמאי הטוב ביותר - סרט קולנוע (פרננדו מאירלס)
* פרס באפט"א לשחקן הטוב ביותר (רייף פיינס)
* פרס באפט"א לשחקנית הטובה ביותר (רייצ'ל וייס)
* פרס באפט"א לצילום הטוב ביותר (סיזר קרלאונה)
* פרס באפט"א לבמאי הטוב ביותר (פרננדו מאירלס)
* פרס באפט"א לסרט הטוב ביותר
* פרס באפט"א לסרט הבריטי הטוב ביותר
* פרס באפט"א למוזיקה הטובה ביותר (אלברטו איגלסיאס) 
* פרס באפט"א לתסריט המעובד הטוב ביותר (ג'פרי קיין)
* פרס באפט"א לקול הטוב ביותר (אלברטו איגלסיאס)

==קישורים חיצוניים==
* 

* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2005
קטגוריה:סרטי מתח בריטיים
קטגוריה:זוכי הפרס העולמי לפסקול: פסקול השנה
Carlos Santana and Wayne Shorter – Live at the Montreux Jazz Festival 1988

Carlos Santana and Wayne Shorter – Live at the Montreux Jazz Festival 1988 הוא אלבום הופעה מאת קרלוס סנטנה וויין שורטר.האלבום הוקלט בהופעה משותפת של השניים בפסטיבל הג'אז שנערך ביולי 1988 בעיירה מונטרה שבשווייץ.

== הנגנים באלבום ==
*קרלוס סנטנה - גיטרה
*ויין שורטר - סקסופון
*אלפונסו ג'ונסון - גיטרה בס
*ליאון "נדוגו" קנסלר - תופים
*צ'סטר ד. תומפסון - קלידים
*פטרישה רושן - קלידים
*ארמנדו פראזה - תופי קונגה
*חוזה "צ'פיטו" אריאס - טימבלס

== רשימת השירים ==
דיסק 1
#"Spiritual"
#"Peraza"
#"Shhh"
#"Incident at Neshabur"
#"Elegant People"
#"Goodness & Mercy - Sanctuary"
דיסק 2
#"For Those Who Chant"
#"Blues for Salvador"
#"Fireball 2000"
#"Ballroom in the Sky"
#"Once It's Gotcha"
#"Mandela"
#"Deeper, Dig Deeper"
#"(Europa (Earth's Cry Heaven's Smile"

== קישורים חיצוניים ==

קטגוריה:אלבומי סנטנה
קטגוריה:אלבומי הופעה באנגלית
מנזר פרפה

250px
מנזר פרפה (באיטלקית: Abbazia di Farfa) הוא מנזר בצפון מחוז לאציו במרכז איטליה. המנזר הוא אחד המפורסמים באירופה כולה. הוא משתייך למסדר הבנדיקטיני ומרוחק כ-60 ק"מ מרומא, ביישוב פארה (Fara in Sabina). זהו מנזר אזורי (טריטוריאלי), שבו לאב המנזר סמכויות רוחניות על המאמינים שמחוץ לגבולת המנזר.

קיימים ממצאים ארכאולוגיים המצביעים על מנזר עתיק שהיה קיים באזור, על חורבותיו של אתר פגאני. מסמכים מעטים מצביעים על כך שהמנזר כבר היה קיים במהלך המאה ה-6, אך נחרב במתקפה של ונדלים. קיימות אף טענות כי המנזר עתיק אף יותר והתקיים בתקופת גרטיאנוס (המאה ה-4). על פי סיפורים מן המאה ה-12, המנזר הוקם על ידי לורנציוס הסורי, במהלך תקופת גרטיאנוס או אף מוקדם יותר בתקופת שלטונו של יוליאנוס הכופר.

במהלך המאה ה-7 שטף את אירופה גל של פעילות מיסיון מצד נזירים אירים וסקוטים שהחיו את תנועת הנזירות. תומאסו מפרפה, אחרי שלוש שנים בירושלים, לקח על עצמו, בעקבות גילוי רוחני ועל פי בקשתו ותמיכתו של דוכס ספולטו פרואלד השני, לחדש את המנזר בפרפה. במהלך מאה השנים הבאות, המנזר צבר כוח, והיה לתחנה בדרכו של קרל הגדול לרומא, להכתרתו כקיסר האימפריה הרומית הקדושה. לאחר מכן הפך המנזר למעצמה כלכלית ופוליטית – לעיתים קרובות הטילה עוצמתו צל על זו של הוותיקן, דבר שעורר מתחים בין אפיפיורים שונים לאבות המנזר בפרפה.

ב-18 בפברואר 1145 הוכתר במקום, בבחירות מעוררות מחלוקת, אאוגניוס השלישי כאפיפיור.

==קישורים חיצוניים==

* 
* [http://www.abbaziadifarfa.com/ אתר האינטרנט של המנזר.]

קטגוריה:אירופה: מנזרים נוצריים
קטגוריה:לאציו
קטגוריה:איטליה: מבני דת
היכון, חידון, הופ!

היכון, חידון, הופ! (במקור: Kerwhizz, "קרוויז") היא תוכנית בידור בריטית לילדים, אשר הופקה במקור על ידי ערוץ "CBeebies", בין השנים 2009-2008. בתוכנית משולבים עיבוד תמונה ממוחשב עם צילומי אולפן. 

הגרסה הישראלית של התוכנית הופקה על ידי ערוץ הופ! בשנת 2010. מנחה התוכנית בגרסה זו הוא רמי ציון.
בסדרה מדבבים בעברית נועה פלדמן, בר פאר, יהלי מרגלית טופול, לירון לב ורועי ניב.

== כללי המשחק ==
התוכנית משודרת במתכונת של חידון ידע לילדים, ומיועדת לגילאי ארבע עד שש. שלושה צוותים מצוירים מתחרים בטיסה על "טיל טס", ובדרך משתתפים בחידון, שבמהלכו הם זוכים בפרסים, ובסופו - מוכתר הצוות המנצח.

הצופים בבית מקבלים הזדמנות לענות על השאלות יחד עם המשתתפים, בתחומי המוזיקה, מציאת הבדלים והתאמת תמונות.

== המשתתפים ==
מתחרים:
* צילי וצמר (Kit and Kaboodle)
* רותם וחוטם (Twist and Snout)
* נועה ונמש (Ninki and Pip)

מנחה: "רון חידון" (רמי ציון)

== קישורים חיצוניים ==

* 

קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות הנפשה ממוחשבת
קטגוריה:סדרות טלוויזיה בריטיות לילדים
קטגוריה:סדרות ערוץ הופ!
קטגוריה:סדרות CBeebies
ברגובו

בְּרֶגוֹבוֹ (בבולגרית: Брегово) היא עיירה בצפון מערב בולגריה, הרביעית בגודלה מבחינת כמות האוכלוסין במחוז וידין ושוכנת כ-172 ק"מ מהבירה סופיה, 29 ק"מ מבירת המחוז וידין וסמוכה לגבולות סרביה ורומניה.

==היסטוריה==
השם ברגובו מאוזכר לראשונה בתעודות עות'מאניות מ-1560, שתיעדו גביית מיסים מתושבי האיילט. מקור השם מהשפה הסלאבית ומשמעו "מקום ליד החוף". במהלך המלחמה העות'מאנית-רוסית (1877–1878) נכבש היישוב על ידי צבא האימפריה הרוסית והפך חלק מנסיכות בולגריה, מתוקף סיכומי קונגרס ברלין. במהלך מלחמת בולגריה–סרביה (1885) נכבש האזור בידי צבא סרביה, אך נפל מחדש בידי הבולגרים בהמשך הקרבות. ב-1974 זכתה ברגובו למעמד של עיירה.

==כלכלה==
שיעור האבטלה בברגובו גבוה בשיעור ניכר מהממוצע הבולגרי. כלכלת היישוב נסמכה על שני מפעלים, האחד ליצור שימורי מזון והשני לייצור משאבות, אשר נסגרו בשלהי המאה ה-20 ועובדיהם נפלטו למעגל האבטלה. בשטח הרשות המקומית מצויות מספר חוות חקלאיות.

==דמוגרפיה==
מקור מתיישביו הראשונים של היישוב היה ככל הנראה מוולאכיה וחלק מתושביו דוברים גם את הדיאלקט הוולאכי. ברגובו מורכבת מ-3 שכונות מרכזיות, 2 מהן אוכלסו בשעתו על ידי בולגרים ואחת על ידי ולאכים, אך ברבות השנים התמזגה האוכלוסייה. בנוסף, ההערכה היא ש-15 אחוזים מתושבי העיירה הם בני רומה. האוכלוסייה מצויה במגמת קיטון בשל הגירה שלילית, בעיקר הגירת עבודה.

==קישורים חיצוניים==

* 

קטגוריה:ערי מחוז וידין